ალექსანდრე ზოგრაფი

ალექსანდრე ნიკოლოზის ძე ზოგრაფი (; დ. 26 თებერვალი, 1889, მოსკოვი, — გ. 17 იანვარი, 1942, ლენინგრადი) — რუსი ისტორიკოსი, მეცნიერი-ნუმიზმატიკოსი.

დაამთავრა მოსკოვის უნივერსიტეტის ისტორიულ-ფილოლოგიური ფაკულტეტის კლასიკური ფილოლოგიის განყოფილება 1912 წელს. 1912 წლიდან მუშაობდა მოსკოვის სახვითი ხელოვნების მუზეუმში, 1922 წლიდან იყო ერმიტაჟის თანამშრომელი, 1935 წლიდან — ერმიტაჟის ნუმიზმატიკის განყოფილებების გამგე. ზოგრაფი იყო ანტიკური ხანის, განსაკუთრებით ამ პერიოდის ჩრდილოეთ შავიზღვისპირეთის მონეტების დიდი მცოდნე. მან პირველმა სცადა, თავი მოეყარა კავკასიაში მოჭრილი და გავრცელებული ანტიკური, მათ შორის კოლხური მონეტებისა და მინაბაძებისათვის, მოეცა მათი მეცნიერული ატრიბუცია და ასევე მეცნიერულად გაეაზრებინა შესაბამისი პერიოდის სამონეტო მიმოქცევისა და სამონეტო საქმის კარდინალური საკითხები. ეს შრომები დღესაც ინარჩუნებს ღირებულებას.

 ბიბლიოგრაფია 
 Античные золотые монеты Кавказа, «Известия Гос. академии истории материальной культуры», 1935, в. 110.
 Распространение античных монет на Кавказе, Л., 1945.
ლიტერატურა

 ქართული ნუმიზმატიკური ლექსიკონი, თბ., 2009. — გვ. 75.

რესურსები ინტერნეტში

სქოლიო

კატეგორია:რუსი ისტორიკოსები